SIM อ่วม! Q2/59 พลิกขาดทุนมาที่ 71.08 ลบ. หลังรายได้ลด
SIM อ่วม! Q2/59 พลิกขาดทุนมาที่ 71.08 ลบ.จากปีก่อนมีกำไร 88.65 ลบ.หลังรายได้ลดลง ขณะที่ 6 เดือนแรกพลิกขาดทุน 99.39 ลบ.จากปีก่อนมีกำไร 189.75 ลบ.
9 ส.ค. 2559

บริษัท สามารถ ไอ-โมบาย จำกัด (มหาชน) หรือ SIM รายงานผลการดำเนินงานไตรมาส 2/59 สิ้นสุดวันที่ 30 มิ.ย.59 (รวมบริษัทย่อย) มีผลขาดทุนสุทธิ 71.08 ล้านบาท หรือขาดทุนสุทธิ 0.016 บาทต่อหุ้น เทียบกับช่วงเดียวกันของปีก่อนที่มีกำไรสุทธิ 88.65 ล้านบาท หรือมีกำไรสุทธิ 0.02 บาทต่อหุ้น
ขณะที่ผลการดำเนินงานช่วง 6 เดือนแรกขาดทุนสุทธิ 99.39 ล้านบาท หรือ 0.023 บาทต่อหุ้น จากช่วงเดียวกันของปีก่อนที่มีกำไรสุทธิ 189.75 ล้านบาท หรือ 0.043 บาทต่อหุ้น
ทั้งนี้ผลการดำเนินงานดังกล่าวขาดทุน เนื่องจากรายได้ธุรกิจ Mobile ลดลงตามจำนวนเครื่องและราคาเฉลี่ยต่อเครื่องของโทรศัพท์เคลื่อนที่ i-mobile ที่จำหน่ายในช่วงเวลาดังกล่าวลดลง